รัฐบาลไทย-ข่าวทำเนียบรัฐบาล-ดีอีเอส แนะ 3 ช่องทางช่วยประชาชนถูกแอบอ้างชื่อไปสร้างโซเชียลปลอม
วันอาทิตย์ที่ 17 กรกฎาคม 2565
ดีอีเอส แนะ 3 ช่องทางช่วยประชาชนถูกแอบอ้างชื่อไปสร้างโซเชียลปลอม
ดีอีเอส แนะ 3 ช่องทางช่วยประชาชนถูกแอบอ้างชื่อไปสร้างโซเชียลปลอม
กระทรวงดิจิทัลฯแนะประชาชน-คนดังพบถูกแอบอ้างชื่อ/รูปภาพไปสร้างบัญชีโซเชียลปลอมรีบแจ้งด่วนผ่าน3ช่องทางได้แก่กดรายงานไปที่เจ้าของแพลตฟอร์มแจ้งผ่านโทร. 1212และแจ้งความได้ทั้งเว็บไซต์แจ้งความออนไลน์/ตํารวจยืนยันดีอีเอสพร้อมประสานทุกภาคส่วนเร่งปิดบัญชีปลอมและติดตามผู้กระทําผิดเข้ามาดําเนินคดี
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าที่ผ่านมายังพบแนวโน้มปัญหามิจฉาชีพแอบอ้างนําชื่อและรูปภาพคนอื่นไปสร้างบัญชีโซเชียลปลอมทั้งเฟซบุ๊กเพจปลอมไลน์ปลอมและIG เพื่อนําไปหลอกลวงในรูปแบบต่างๆสร้างความเดือดร้อนให้กับประชาชนทั้งสูญเสียทรัพย์สินเงินทองเสียชื่อเสียงโดยเฉพาะยิ่งถ้าผู้ที่ถูกแอบอ้างชื่อและโปรไฟล์เป็นดาราหรือคนมีชื่อเสียงความเสียหายก็จะยิ่งขยายวงกว้างเนื่องจากมักมีแฟนคลับหรือผู้ติดตามจํานวนมากโอกาสที่จะมีเหยี่อหลงเชื่อก็ยิ่งเพิ่มจํานวนเช่นกันขณะที่เจ้าตัวก็เสี่ยงต่อการสูญเสียชื่อเสียง
สําหรับรูปแบบการหลอกลวงที่พบบ่อยจากบัญชีโซเชียลสวมรอยเหล่านี้ได้แก่หลอกยืมเงินหลอกขายของหลอกลงทุนหลอกร่วมทุนโดยเหยื่อที่หลงเชื่อจะสูญเงินโดยไม่ได้รับสินค้าหรือผลตอบแทนใดๆนอกจากนี้ยังมีการหลอกลวงที่เป็นRomance Scamหรือหลอกให้หลงรักและสูบเงินเหยื่อผ่านทางออนไลน์ขณะที่บางกรณีจะเป็นการแอบอ้างตัวตนคนดังสร้างเฟซบุ๊กปลอมเพื่อใช้เป็นพื้นที่โพสต์เนื้อหาหรือแสดงความคิดเห็นเพื่อหมิ่นประมาทผู้อื่นเป็นต้น
นางสาวนพวรรณกล่าวเพิ่มเติมว่า ปัจจุบันหน่วยงานที่เกี่ยวข้องทุกภาคส่วนให้ความสําคัญกับการแก้ไขปัญหานี้รวมถึงอํานวยความสะดวกให้ผู้เสียหายซึ่งถูกแอบอ้างชื่อไปสร้างบัญชีโซเชียลปลอมเข้าถึงช่องทางความช่วยเหลืออย่างรวดเร็วเพื่อเร่งยุติการขยายวงของความเสียหายเร่งประสานงานเพื่อปิดบัญชีปลอมและติดตามมิจฉาชีพมาดําเนินคดีอย่างไรก็ตามประเด็นสําคัญคือขอให้ผู้ที่ถูกแอบอ้างตั้งสติและดําเนินการผ่าน3ช่องทางดังต่อไปนี้ประกอบกันเพื่อเพิ่มความรวดเร็วในการประสานการปิดบัญชีโซเชียลที่แอบอ้างได้แก่1.แจ้งรายงานไปที่แพลตฟอร์มโซเชียลโดยการreportไปยังเว็บไซต์ผู้ให้บริการSocial Networkที่ถูกแอบอ้างซึ่งทั้งเฟซบุ๊กไลน์และIGมีเมนูให้รายงานบัญชีปลอมโดยตรงอยู่แล้วจากนั้นรอขั้นตอนการตรวจสอบของทางแพลตฟอร์ม2.ช่องทางของกระทรวงดิจิทัลฯที่สายด่วนโทร.1212 OCCศูนย์ช่วยเหลือและจัดการปัญหาออนไลน์ของสํานักงานพัฒนาธุรกรรมอิเล็กทรอนิกส์(ETDA)ในสังกัดดีอีเอส +ช่องทางอื่นๆภายใต้การดูแลของกระทรวงฯและ3.แจ้งตํารวจทั้งการไปแจ้งความที่สถานีตํารวจท้องที่หรือกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี(ปอท.)โดยให้รวบรวมหลักฐานไว้เช่นcaptureจับภาพหน้าจอสนทนาหรือหน้ารูปProflieที่ถูกปลอมขึ้นมา
รวมทั้งสามารถแจ้งความออนไลน์ได้ตลอด24ชั่วโมงผ่านเว็บไซต์https://thaipoliceonline.comของสํานักงานตํารวจแห่งชาติ(สตช.)โดยต้องลงทะเบียนจะต้องกรอกข้อมูลบัตรประชาชนเพื่อยืนยันตัวตนด้วยก่อนกรอกข้อมูลอื่นๆตามขั้นตอนที่สําคัญคื่อข้อมูลต่างๆที่เกี่ยวกับคดีทั้งข้อมูลส่วนตัวของผู้แจ้งและข้อมูลเกี่ยวกับผู้ต้องหาเท่าที่ทราบได้แก่ชื่อนามแฝงเลขบัตรประชาชนหมายเลขโทรศัพท์หมายเลขบัญชีธนาคารที่ใช้ในการทําธุรกรรมช่องทางติดต่ออื่นๆเช่นLine, Facebook, Instagram, Twitterเป็นต้นรวมถึงรูปแบบคําโฆษณาของมิจฉาชีพเพื่อใช้ในการเชื่อมโยงข้อมูลคดีอื่นๆที่เคยแจ้งมาก่อนและจะเป็นประโยชน์ต่อการสืบหาคนร้ายที่ทําในรูปแบบขบวนการ
ที่ผ่านมากระทรวงดิจิทัลฯมีการเร่งประสานกับแพลตฟอร์มต่างๆอย่างเช่นเฟซบุ๊กเพื่อทําการปิดเฟซปลอม/ปิดกั้นเพจปลอมภายหลังได้รับการแจ้งจากประชาชนตลอดจนประสานการทํางานกับทางตํารวจในการช่วยรวบรวมและส่งมอบหลักฐานต่างที่เกิดขึ้นบนช่องทางโซเชียล/ออนไลน์เพื่อเป็นประโยชน์ในการติดตามหาตัวผู้กระทําผิดมาดําเนินคดีโดยเร็ว
*************